Tiszán túl, Dunán túl
Tiszán túl, Dunán túl,
Láttam én egy magyar embert
     Bundástul, bundástul.

Tiszán túl, Dunán túl,
Kérdem tőle, ha tudna-e
     Magyarul, magyarul.

Tiszán túl, Dunán túl,
Kenyeret sem tudok kérni
     Magyarul, magyarul.

Tiszán túl, Dunán túl,
Láttam magyart kávét inni
     Bográcsbul, bográcsbul.

Tiszántúl, Dunán túl,
Láttam magyart csirkét enni
     Czintálbul, czintálbul.

Tiszán túl, Dunán túl,
A dorogi korcsmárosné
     Majd megfúl, majd megfúl.
Népköltészet